Moot-pastoor se moordsaak hervat | Maroela Media
Stefan Visser (29), die man wat verdink word van die moord op sy skoonma, pastoor Elsabe van Niekerk (55) van Pretoria, verskyn na verwagting weer Woensdag in die Pretoria-landdroshof.
Visser het vroeg in Augustus vir die eerste keer vlugtig in die hof verskyn nadat sy borgtogaansoek in Junie geweier is. Die saak is tot Woensdag uitgestel aangesien uitslae van DNS-bewyse nog nie gereed is nie.
Van Niekerk is op 11 April by haar broer se werkswinkel in Gezina in die stad se Moot-omgewing vermoor. Visser en Van Niekerk se dogter, Leandri, was besig om te skei. Visser het tydens sy borgaansoek beweer sy skoonouers het in hul huwelik ingemeng en hom daarvan weerhou om sy twee kinders te sien. Van Niekerk is glo tydens 'n argument oor die egpaar se kinders 31 keer met 'n mes gesteek en vier keer gesny.
Visser beweer hy het "geknak" toe Van Niekerk op hom gegil en hom gestamp het, waarna hy nie meer kan onthou wat gebeur het totdat hy later dieselfde dag by sy vriendin se ouma se huis in Rietondale in hegtenis geneem is nie.
Die staat voer aan die moordwapen is Visser se "knuckle duster"-vuisystermes.
Hy het op 14 April vir die eerste keer in die hof verskyn op aanklag van moord met voorbedagte rade, wat 'n skedule 6-misdryf is.
Maties-rektor betreur 'aanranding' en 'rassistiese boodskap'
Die eerste sin sê hy word verdink maar niks in die res van die berig laat dit klink asof dit nie bewys en erken is. Hy is dus nie 'n verdagte nie maar bloot 'n moordenaar wat verhoor word.
Dit bly maar net hartseer. Mense moet begin praat met mekaar en as jy nie regkom, gaan kry regshulp. Hierdie saak gaan ook baie hartseer bring en verder word ek kwaad as mens nou 'n stupid ding soos " ek kan niks onthou" as verskoning gebruik. Jy het na haar toe gery met 'n doel, om jou sê te sê of watookal, vat verantwoordelikheid en deal daarmee. Hier gaan staatsgeld gemors word en op die ou einde, sal jy werklik meot kan bewys jy was nie bewus van jou dade, dit gaan nogal 'n tricky een wees en dan het… Lees meer »
Hiedie is en bly so ń hartseer saak. As ek dink hoe ek sou voel as iemand my kids van my moet weerhou? ek sal mal word! Verstaan mooi, moord is moord en daar is gevolge maar ek raak so boos as daar ń duiwel uit elke bos getrek word!
Hierdie man het gestruikel en baie goed ook, maar ek glo vas as die hele situasie gelaat was aan die 2 ouers om self uit te sorteer sonder enige inmenging sou die uiteinde dalk soveel anders gewees het.
Soos mens gelukkige huwelike kry, kry mens gelukkige egskeidings. Ongelukkig is daar nie iets soos 'n maklike egskeiding nie. Om te skei kan 'n baie moeilike ding wees om deur te gaan, selfs onder normale omstandighede, en selfs as julle niks meer ingemeen het as 'n goudvis of 'n eetkamerstel nie. Wanneer mense trou word twee mense een. Wanneer mens skei moet daardie twee mense uitmekaar "geskeur" word. Dit is hoekom egskeidings pynlike ervarings is. Wanneer kinders betrokke is, raak dinge baie erger. Daar is 'n goue reël wat mens moet probeer volg as jy skei, alhoewel ek dit nie… Lees meer »